Kaapstad – 'n Dubbele slag het die Bulls-kamp getref met die nuus dat die flank, Jacques Potgieter en die stut, Frik Kirsten, op pad terug is huis toe weens beserings.Potgieter het mank van die veld gestap in die Bulls se 41-35 oorwinning Vrydag oor die Melbourne Rebels en volgens Supersport.com het x-strale getoon dat hy sy knieskyf beseer het. Die losvoorspeler sal tussen ses en agt weke buite aksie wees. Kirsten het sy hand teen die Rebels gebreek en sal ses weke op die krukkelys wees.Met die stut, Dean Greyling, wat ook teruggekeer het na Suid-Afrika vir die geboorte van sy eerste kind, sal Rayno Gerber Maandag by die Bulls in Perth aansluit.Die Pretorianers se volgende toerwedstryd is Vrydag teen die Waratahs.Vir die jongste sportnuus volg Nuus24Sport op Twitter.– Sport24
Lees meer oor: beserings | bulls VOLGENDE OP NUUS24X
Landes Berg sê...
Ou Louis, kom ek vertel jou 'n baie ou grappie. Sien, Christie se absoluut duurste kar in die wêreld was in 'n ongeluk en die assuransie wil dit afskryf. Sal te veel kos om te herstel. Arme Christie sit en ween by die gekrokte kar toe 'n Engel aan hom verskyn en vra wat verkeerd is. Christie vra of die Engel hom kan help om sy kar te herstel. Die Engel stap so 'n draai om die kar en sê nee, daar's te veel skade en hy is nie by magte om sulke wonderwerke te verrig nie. Wonderwerke is wonderwerke, maar hierdie taak is ver bo hom. Hy vra of daar nie iets anders is wat hy vir Christie mee kan help nie. Terwyl hulle so wegstap vra Christie of die Engel dan maar vir hom kan help dat die Stormers weer 'n slag kan wen. Die Engel gaan staan, vryf so nadenkend oor sy baard, kyk na Christie en sê; "sjoe jong, kom ons gaan kyk bietjie weer na daai kar van jou."